Per-Mathias Høgmo

Per-Mathias Høgmo (s. 1. joulukuuta 1959) on norjalainen entinen jalkapallovalmentaja ja pelaaja. Marraskuusta 2025 lähtien hän on toiminut bulgarialaisen Ludogorets Razgradin päävalmentajana. Hän on toiminut myös Norjan yleisradion NRK:n jalkapallokommentaattorina. 

Ura

Pelaajaurallaan Norjassa ja Ruotsissa pelannut Høgmo ei saavuttanut suurempaa menestystä. Hän lopetti aktiiviuransa jo 30-vuotiaana 1989 ja siirtyi valmentajaksi. Hän aloitti Gratangenin ja Tromsdalenin pikkuseuroissa nousten kaudeksi 1992 pääsarjaseura Tromsø IL:n päävalmentajaksi. Pesti jäi kuitenkin yhteen kauteen ja Høgmo jatkoi uraansa Fossum IF:n päävalmentajana.

Vuonna 1993 Høgmo siirtyi Norjan jalkapalloliiton palvelukseen ja toimi vuoteen 1996 saakka nuorten maajoukkueiden valmentajina ikäluokissa U15–U19. Seuratasolla hänestä tuli 1995 Mossin päävalmentaja ja hän nosti seuran Tippeligaeniin ensimmäisellä kaudellaan. Trenere etter krigen  

Vuoden 1997 alusta Høgmo aloitti Norjan naisten jalkapallomaajoukkueen päävalmentajana menestyneen Even Pellerudin seuraajana. Høgmon johdolla naiset jäivät alkulohkoonsa EM-kisoissa 1997 ja sijoittuivat neljänneksi MM-kisoissa 1999 ja olympiakultaan 2000. Olympialaisten jälkeen Høgmo jätti tehtävänsä ja siirtyi Norjan alle 21-vuotiaiden maajoukkuevalmentajaksi. 

Seurajoukkuevalmentajaksi Høgmo palasi kaudeksi 2004 johdattaen Tromsøn hienosti Tippeligaenissa neljänneksi. Hän jätti kuitenkin tehtävänsä kauden jälkeen ja palasi valmennustehtäviin elokuussa 2005 Rosenborgin päävalmentajana. Høgmo in for Hansen at Rosenborg Høgmo jäi sairauslomalle elokuussa 2006 Rosenborg BK:n päävalmentajan tehtävistä. Lokakuussa 2006 hän ilmoitti eroavansa seuran palveluksesta ja lopettavansa uransa jalkapallovalmentajana. Høgmo ferdig i RBK 

Loppuvuodesta 2008 Høgmo kuitenkin pyörsi päätöksensä jättää jalkapallovalmennus ja hän siirtyi Tippeligaenissa pelaavan kotikaupunkinsa ylpeyden Tromsø IL:n päävalmentajaksi. Høgmo blir Tromsø-trener i dag  Høgmon johdolla TIL taisteli säännöllisesti kärkisijoista ja jopa mestaruudesta Norjan liigassa. Parhaaksi sijoitukseksi jäi kauden 2011 kakkossija. TIL hävisi mestaruuden Moldelle vain viidellä pisteellä. Høgmon viimeinen kausi 2012 päättyi liigassa neljänteen sijaan ja Norjan cupissa finaalitappioon superyllättäjöä IL Høddille. Kauden jälkeen Høgmon sopimus seuran kanssa päättyi ja hän ilmoitti keskittyvänsä seuraavana vuonna täysin opiskeluihin. Høgmo stopper spekulasjonene  Vålerenga yritti houkutella Høgmoa päävalmentajaksi, mutta hän kieltäytyi seuran tarjouksesta. Høgmo sa nei til Vålerenga Norjalaisvalmentaja palasi valmennustehtäviin kuitenkin jo toukokuussa 2013 siirryttyään Allsvenkanissa vaikeuksiin ajautuneen Djurgårdenin päävalmentajaksi. Per-Mathias Högmo ny tränare i Djurgården Høgmon johdolla Djurgården paransi merkittävästi otteitaan ja seura nousi kauden mittaan Allsvenskanissa kohti keskikastia. Norjalaisvalmentajasta tuli hyvin suosittu sekä pelaajien että fanien keskuudessa ja syksyn mittaan DIF keskusteli Høgmon kanssa jatkosopimuksesta. Syyskuun lopussa Høgmo jätti fanien ja suureksi pettymykseksi seuran siirtyen Norjan jalkapallomaajoukkueen päävalmentajaksi. Høgmon mukaan maajoukkuepesti oli ainoa, jonka vuoksi hän oli valmis jättämään Djurgårdenin. ”Jag har haft det super i Stockholm” NFF bekrefter: Høgmo ny landslagssjef Hän toimi Djurgårdenin päävalmentajana kauden 2013 loppuun ja luotsasi seuran seitsemänneksi.

Maajoukkuevalmentajana Høgmo ei onnistunut odotusten mukaisesti. EM2016-karsinnoissa Norja sijoittui alkulohkonsa kolmanneksi, mutta kisapaikka kaatui jatkokarsinnan tappioon Unkarille yhteismaalein 3–1.Hungary beats Norway to qualify for Euro 2016 EM-pettymyksestä huolimatta Høgmo jatkoi päävalmentajana myös MM2018-karsinnoissa. Norjan karsinnat alkoivat heikosti, kun joukkue kärsi tappiot Saksalle ja Azerbaidžanille. Norja otti ainoan karsintavoittonsa syksyn 2016 aikana San Marinoa vastaan. Høgmo erosi tehtävästään marraskuussa 2016, kun Tšekki oli kaatanut Norjan kotonaan 2–1.Per-Mathias Hogmo steps down as Norway coach|

Tammikuussa 2018 Høgmo aloitti Norjan 2. divisioonaan pudonneen Fredrikstadin päävalmentajana.Høgmo ny Fredrikstad-trener Høgmo luotsasi Fredrikstadin lohkonsa kakkoseksi, mutta sarjanousu kariutui nousukarsintoihin.Kampreferat av Fredrikstad - KFUM - 10.11.2018 17.00 Hän jätti tehtävänsä kauden jälkeen.Høgmo gir seg som FFK-trener – Bjørn Johansen blir hovedtrener

Kesäkuussa 2021 Høgmosta tuli Allsvenskanissa pelaavan BK Häckenin päävalmentaja.Uppgifter: Høgmo ny tränare i Häcken Norjalaisen johdolla Häcken säilytti sarjapaikkansa ja sijoittui Allsvenskanissa sijalle 12. Kaudella 2022 Häcken pelasi vahvan kauden ja pääsi juhlimaan seurahistoriansa ensimmäistä Ruotsin mestaruutta. Mestaruus varmistui viimeistä edellisellä kierroksella, kun Häcken voitti paikallisvastustajansa IFK Göteborgin 0–4 ja ero Djurgårdeniin kasvoi tavoittamattoman suureksi.Häcken är svenska mästare 2022 – efter kross i derbyt Mestaruus oli Høgmon pitkän valmennusuran ensimmäinen kansallisen sarjan mestaruus. Kaudella 2023 Häcken sijoittui Allsvenskanissa kolmanneksi. Ruotsin cupissa Høgmo johdatti Häckenin mestariksi, kun joukkue voitti Mjällbyn finaalissa 4–1.Häcken vinner svenska cupen – krossade Mjällby

Kauden 2023 jälkeen Høgmo jätti Häckenin ja siirtyi Japanin J. Leaguen Urawa Red Diamondsin päävalmentajaksi.Per-Mathias Högmo lämnar BK Häcken Seuran menestys Høgmon alaisuudessa jäi vaisuksi. Hän sai potkut tehtävistään elokuun lopussa 2024, kun Urawa Red Diamonds oli liigassa sijalla 13.Football: Urawa sack manager Hogmo, reappoint predecessor Skorza

Tammikuussa 2025 Høgmo palasi valmentamaan kotimaahansa, kun hänestä tuli Molden uusi päävalmentaja.Officiellt: Per-Mathias Högmo tar över Molde Moldessa tulokset jäivät heikoiksi ja joukkueen vajottua kauden edetessä sarjan tyvipäähän, kritiikki Høgmoa kohtaan kasvoi.Molde-krisen fortsetter: – Nå rister det under beina til Høgmo Lopulta hän sai potkut syyskuun puolivälissä 2025, kun Molde oli 21 sarjakierroksen jälkeen vasta sijalla 11.Klart: Molde bryter med Høgmo

Marraskuussa 2025 Høgmosta tuli bulgarialaisen Ludogorets Razgradin päävalmentaja.Officiellt: Høgmo tar över Ludogorets

Meriitit

 Ruotsin mestaruus: 2022
 Ruotsin cup: 2023
 Norjan mestaruus
hopeaa: 2011
pronssia: 2005, 2010
 Norjan cup
hopeaa: 2012
 Nousu Tippeligaeniin 1995 (Moss FK)
 Olympiakultaa: 2000 
 Naisten MM-kisojen neljäs sija 1999

 Lähteet 

Luokka:Norjalaiset jalkapalloilijat
Luokka:Norjalaiset jalkapallovalmentajat
Luokka:Vuonna 1959 syntyneet
Luokka:Elävät henkilöt